Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 630/13/8810	Spišská Nová Ves, 28.3.2014
EEČ : 2-68-504-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako zodpovedná osoba konajúca v mene podnikateľského subjektu vystupujúceho pod obchodným menom XXXXX, 053 33 XXXXX, XXXXX, IČO: 34605649 a osoba zodpovedná za nakladanie s finančnými prostriedkami, ako odvádzateľ povinného nemocenského, starobného, invalidného poistenia a povinných platieb do rezervného fondu solidarity, ktorá povinnosť mu vznikla v zmysle ust. § 21 ods. 2 zák. č. 461/2003 Z.z. o sociálnom poistení nezaplatil predpísané splatné poistné na sociálne poistenie, a to:
-	za obdobie 8/2011 vo výške 201,50 € s lehotou splatnosti do 08.09.2011,
-	za obdobie 9/2011 vo výške 201,50 € s lehotou splatnosti do 10.10.2011,
-	za obdobie 10/2011 vo výške 201,50 € s lehotou splatnosti do 08.11.2011,
-	za obdobie 11/2011 vo výške 201,50 € s lehotou splatnosti do 08.12.2011,
-	za obdobie 12/2011 vo výške 201,50 € s lehotou splatnosti do 09.01.2012,
-	za obdobie 1/2012 vo výške 201,50 € s lehotou splatnosti do 08.02.2012,
-	za obdobie 2/2012 vo výške 201,50 € s lehotou splatnosti do 08.03.2012,
-	za obdobie 3/2012 vo výške 201,50 € s lehotou splatnosti do 10.04.2012,
-	za obdobie 4/2012 vo výške 201,50 € s lehotou splatnosti do 09.05.2012,
-	za obdobie 5/2012 vo výške 201,50 € s lehotou splatnosti do 08.06.2012,
-	za obdobie 6/2012 vo výške 201,50 € s lehotou splatnosti do 08.07.2012,
-	za obdobie 7/2012 vo výške 112,66 € s lehotou splatnosti do 08.08.2012,
-	za obdobie 8/2012 vo výške 112,66 € s lehotou splatnosti do 10.09.2012,
-	za obdobie 9/2012 vo výške 112,66 € s lehotou splatnosti do 08.10.2012,
-	za obdobie 10/2012 vo výške 112,66 € s lehotou splatnosti do 08.11.2012,
-	za obdobie 11/2012 vo výške 112,66 € s lehotou splatnosti do 10.12.2012,
-	za obdobie 12/2012 vo výške 112,66 € s lehotou splatnosti do 08.01.2013,
-	za obdobie 1/2013 vo výške 130,27 € s lehotou splatnosti do 08.02.2013,
-	za obdobie 2/2013 vo výške 130,27 € s lehotou splatnosti do 08.03.2013,
-	za obdobie 3/2013 vo výške 130,27 € s lehotou splatnosti do 08.04.2013,
-	za obdobie 4/2013 vo výške 130,27 € s lehotou splatnosti do 09.05.2013,
-	za obdobie 5/2013 vo výške 130,27 € s lehotou splatnosti do 10.06.2013,

pričom v lehotách splatnosti disponoval finančnými prostriedkami len na zaplatenie poistného spolu vo výške 2.100,61 €,

lebo nie je tento skutok trestným činom a nie je dôvod na postúpenie veci

Odôvodnenie:
Policajt Obvodného oddelenia PZ v Nálepkove uznesením sp. zn. ORP-1244/NL-SN-2013 z 18.12.2013 podľa § 206 ods. 1 Tr. poriadku vzniesol obvinenie XXXXX pre prečin nezaplatenia dane a poistného podľa § 278 ods. 1 Tr. zákona, na tom skutkovom základe ako je uvedené vo výrokovej časti tohto uznesenia teda, že nezaplatil Sociálnej poisťovni sumu 3.543,81 € ako poistné na sociálne poistenie  hoci v lehote splatnosti disponoval dostatkom finančných prostriedkov na jeho zaplatenie. 

Svoje rozhodnutie pri takomto postupe oprel policajt predovšetkým  o závery znaleckého posudku znalca z odboru ekonómie a manažment, účtovníctvo a daňovníctvo, personalistika a kontrolíng.

Vzhľadom na pochybnosti vyplývajúce zo záverov znaleckého posudku bolo prokurátorom dňa 03.02.2014 podľa § 230 ods. 2 písm. g/ Tr. poriadku nariadené vyšetrovanie, vyšetrovateľom Okresného riaditeľstva PZ, Odbor kriminálnej polície v Spišskej Novej Vsi. 

Po doplnení znaleckého posudku i vypočutí znalca bolo zistené, že obvinený XXXXX v lehotách splatnosti mohol zaplatiť poistné iba v sume spolu 2.100,61 €.

Prečin nezaplatenia dane a poistného podľa § 278 ods. 1 Tr. zákona sa dopustí ten, kto na väčšom rozsahu nezaplatí splatnú daň.

V zmysle § 125 ods. 1 Tr. zákona, sa väčším rozsahom resp. väčšou škodou považuje suma prevyšujúca sumu 266,- € najmenej desťnásobne, teda suma 2.660,- €.

Je zrejmé, že zo záverov doplneného znaleckého posudku vyplývajúca možnosť obvineného zaplatiť v jednotlivých dobách splatnosti iba sumu spolu vo výške 2.100,61 € nie je spôsobilá naplniť všetky zákonné znaky spomenutej                     skutkovej podstaty prečinu podľa § 278 ods. 1 Tr. zákona, keďže nedosahuje sumu prevyšujúcu 2.660,- €.

Preto bolo potrebné konštatovať, že skutok pre ktorý je obvinený trestne stíhaný nie je trestným činom a rozhodnúť podľa § 215 ods. 1 písm. b/ Tr. poriadku, teda trestné stíhanie zastaviť. 

Vzhľadom na to, že Zákon  o sociálnom poistení č. 461/2003 Z.z. neobsahuje ustanovenia o možnosti prejednania nezaplatenia poistného neprevyšujúce v sume 2.660,- € ako priestupok ale iba ustanovenia o ukladaní pokút Sociálnou poisťovňou a predpisovaní penále, nie je dôvod ani na postúpenie veci v zmysle § 214 ods. 1 Tr. poriadku. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Barabás
prokurátor